INFORMACIJE ZA MEDIJE

**Početak seizmičkog snimanja hrvatskog Jadrana**

Današnjom najavom početka seizmičkog snimanja hrvatskog Jadrana **počinje nova faza** **u energetskom razvoju Hrvatske**. Naime, novim početkom istraživanja nafte i plina u Hrvatskoj **stvara se mogućnost da hrvatski građani i gospodarstvo imaju** **jeftiniju naftu i plin.** Od iznimne je važnosti osigurati stabilan, održiv i dugoročan razvoj zemlje kao i sigurnu opskrbu kućanstava i gospodarstva energentima te samim time **privući milijarde kuna inozemnih ulaganja.**

 U Hrvatskoj se danas proizvodi **oko 65% ukupne domaće potrošnje** prirodnog plina, dok **nafte proizvodimo** bitno manje, odnosno **oko 20% domaće potrošnje**. Stručnjaci procjenjuje da je postojeći potencijal u našoj zemlji znatno veći. Tako da novim Zakonom o istraživanju i eksploataciji ugljikovodika **omogućavamo da u roku od 3 do 5 godina zadovoljavamo domaće potrebe za plinom te povećamo udio domaće nafte.**

 **Ministarstvo gospodarstva je nakon procjene brojnih ponuda odabralo Spectrum Geo Ltd. za seizmičko snimanje hrvatskog Jadrana 2 D tehnikom i za prodaju u ime Hrvatske tih seizmičkih podataka zainteresiranim naftnim tvrtkama u cijelom svijetu. Seizmički podaci su vlasništvo Vlade Republike Hrvatske.**

**Ta tvrtka ima najveću bazu seizmičkih podataka na Sredozemnom moru i najviše iskustva u regiji i cijelom Mediteranu, uključujući obrađenu seizmološku bazu podataka talijanskog podmorja Jadrana. To je izuzetno važno jer će nam omogućiti povezivanje podataka u cijelom Jadranu.**

**Novi seizmički podaci naftnim kompanijama bit će na raspolaganje do prvog tromjesečja 2014**., što je Hrvatskoj izuzetno važno kako bi se što prije privukla velika ulaganja i stvorili uvijete za jeftinije energente i energetsku stabilnost gospodarstva i građanstva. Planira se da će se **Međunarodni natječaji za naftne kompanijama objaviti u drugom kvartalu 2014. Samim time prve koncesije međunarodnim naftnim tvrtkama bit će dodijeljene 2015. godine.**